**PROGRAM RADA**

**I**

**FINANCIJSKI PLAN**

**za 2022. god.**

**s projekcijama za 2023. i 2024. godinu**

**Usvojen na sjednici Kazališnog vijeća Gradskog kazališta mladih 30. prosinca 2021.**

**1. GRADSKO KAZALIŠTE MLADIH**

 Gradsko kazalište mladih javna je ustanova čiji je osnivač Grad Split.

 Gradsko kazalište mladih od svojeg osnutka propitkuje sadržaje za djecu, mlade i odrasle njegujući tradicionalne kazališne pristupe umrežene s novim izazovima i promišljanjima kazališnih sadržaja. Na tom tragu nastavljamo raditi i dalje, u vremenu koje je postalo izazov više nego ikad u našoj kazališno dugoj povijesti. Upravo navedeno naš je ponos, ali i obveza da nastavimo raditi jer smatramo kako je kultura nužno pravo svakog građanina kao duhovna hrana te bi uz pravo na zdravlje i obrazovanje trebala biti i društvena obveza.

 Gradsko kazalište mladih broji dvadeset i troje zaposlenih te je brojčano malo, ali snagom rada i jedinstvom snažno kazalište koje i kroz neka financijski mirnija vremena teško, ali uspješno brodi morem kulture. Valja istaknuti kako profesionalni ansambl broj devet glumaca koje prati šest djelatnika tehničke službe producira tri premijerna naslova i dvanaest repriznih. Produkcijski izazovi GKM-a kao i obvezno ispunjavanje zadanog okvira izazov su s kojim se Kazalište susreće iz godine u godinu. Niz organizacijskih promjena koje su s vremenom mijenjale i financijsku strukturu otvorile su i niz problema vezanih upravo uz buduću opstojnost predloženog okvira. Nedostatna sredstva koja se iz proračuna izdvajaju za produkcijske potrebe dolaze u sukob s njihovom realizacijom pa samim time i misijom te vizijom kazališta kako slijedi. Nužno poimanje društvene uloge i važnosti našeg kazališta trebalo bi biti polazište i za njegovu financijsku stabilnost koja uvelike ovisi o Osnivaču. Razdoblja kriznih situacija, kao što je i pandemija bolesti COVID-19, nikako ne smije i ne može zaobići destabilizacije koje Kazalištu donose nepopravljive financijske gubitke s ionako niskim namjenskim sredstvima. Kazalište je radilo i u najtežim uvjetima pandemije s limitiranim kapacitetima i stalnim rizikom bolesti kako kod publike tako i djelatnika koji nisu prestajali davati svoj doprinos duhovnoj i društvenoj stabilnosti.

**1.1. MISIJA**

 Misija Gradskog kazališta mladih je nastaviti razvijati dramsku poduku i utjecaj na kulturnu osviještenost djece i mladih te ponuditi kvalitetne kazališne oblike za odraslu publiku. Razvoj percepcija i poimanja svijeta oko nas kroz različite poučne forme dramskog iskaza naš su pristup djeci i mladima. Njegujući tradicijske vrijednosti nacionalnog identiteta i umrežavajući ih sa suvremenim europskim i svjetskim trendovima stvaramo kazališne sadržaje koji mogu stati uz bok svim oblicima današnje kazališne produkcije. Komuniciranjem važnih edukativnih, misaonih i reaktivnih procesa kroz literarne forme nastale za potrebe inscenacija težimo uspostaviti kontaktni kanal s najmlađom publikom, kao i onom starijom koja dolazi na naše predstave.

**1.2. VIZIJA**

 Postizanje sigurne i neupitne pozicije neizostavnog kulturnog čimbenika osnov je u kojem se zrcali daljnje djelovanje GKM-a . Potrebno je jačati važnost kazališta koje u svojoj produkcijskoj lepezi ima tri usmjerenja: djeca, mladi i odrasli. Kvaliteta i dostupnost naših predstava svakom djetetu nužnost su društva i Grada. Profesionalne izvedbe za djecu naša su obveza i zadatak koji ima za cilj promovirati suvremenu hrvatsku literarnu produkciju, ali i otvarati poglede na svjetsku kazališnu ponudu inkorporiranu u hrvatski kontekst. Djelovanje dramskih studija predstavlja izravan kontakt djece, mladih i odraslih s profesionalnom vizijom kazališta kao mjesto susreta i vlastitog razvoja unutar dramskih pojavnosti. Dramski osvrt na društvo i zdravo odrastanje naša je poruka koja se začela prvim susretom s našim kazalištem, a nastavlja se i u adolescentskom razdoblju života gdje svaki pedagoško-edukativni problem nastoji prikazati kroz kazališnu formu te ponuditi rješenja sa svim dionicima procesa školovanja. Naša otvorenost prema alternativnijim sadržajima, kao prikaz na tzv. večernjoj sceni, obol su suvremenom društvu i urbanosti grada Splita koji, baš kao i ostala europska kazališta, ima jedno koje ne zaostaje u teatarskoj viziji sadržaja koji izmiče tradicionalnom kanonu. Tim tragom nastavit ćemo propitkivati i pratiti trendove koji postavljaju pitanja i dotiču se tema na koje društvo traži i umjetničku/kazališnu reakciju.

**2. OBRAZLOŽENJE FINANCIJSKOG PLANA**

**2.1. Obrazloženje programa**

 Kazališni program za 2022. godinu nastavak je našeg poslanja koje se prilagođava vremenu i društvenim prilikama u kojima živimo. Naše poslanje edukativnog sadržaja vidljivo je već u odabiru prvog naslova u navedenoj godini kojim želimo iskazati pouku djeci o važnosti humanističkih vrednota koje su zalog za sretnije društvo. Nastavno, generacijski nastojimo prići svim dobnim skupinama te su na tom tragu predviđeni i ostali naslovi.

 U 2022. godini planirane su, dakle, tri premijerne izvedbe te jedanaest repriznih naslova uz jednu obnovu.

 Glavna misao vodilja bila je izvesti predstave koje će na prvo mjesto staviti čovjeka i vrijednosti truda i rada kao pokretača društvenih procesa i napredaka. Program je osmišljen s namjerom realizacije u nadi da će zdravstvene, društvene te financijske prilike omogućiti njegovu nesmetanu realizaciju s mogućnošću prilagodbe te izmjene naslova ukoliko to bude nužno.

 Financijski problemi s kojima nas je suočila pandemija predstavljaju i izazov u ostvarenju programskog sadržaja koji dolazi u opasnost od odstupanja od nužnih estetskih i strukovnih zadatosti kojima se i u svojem misijskom i vizionarskom poslanju moramo priklanjati. U nadi da ćemo uspjeti ostvariti planirano kao društveni doprinos i bogatstvo vjerujemo da ćemo se držati zadanog okvira i izvoditi predstave planiranim ritmom koji bi u konačnici doveo i do dobrih rezultata u svim smjerovima. Nažalost, uz oprez koji je nužan zbog pandemijskih uvjeta, gotovo sigurno možemo reći da će po pitanju popunjenosti gledališta biti zamjetna odstupanja jer je nužno provoditi propisane mjere.

**2.2. PREMIJERNI NASLOVI**

**2.2.1.** Hans Christian Andersen / **CAREVO NOVO RUHO**

Režija: Belmondo Miliša

*Carevo novo ruho* je zabavna priča koja govori o ljudskoj taštini, ali i strahu od istine te o mudrosti, gluposti, prepredenosti, naivnosti, ali i nesposobnosti. Ne treba zaboraviti na vječnu čovjekovu želju za položajem, materijalnim blagostanjem, ali i moći. Ovo je predivna priča za djecu čija pouka uči o temeljnim ljudskim vrijednostima, da nije najvažnije kako izgledamo, već je puno važnije biti dobar i iskren.

Očekivana premijera: veljača 2022.

**2.2.2.** Valter Hugo Mãe / **APOKALIPSA RADNIKA**

Režija: Dino Mustafić

Valter Hugo Mãe u svojem romanu koju u vještim rukama Dina Mustafića postaje svjetska premijera na daskama GKM-a, nižući epizode prožete dahom mračnog humora, vodi dvije junakinje i njihove neočekivane izabranike do točke u kojoj se otvaraju srca: onih koji su poput izbjeglica napustili sve i kojima je svijet ponudio malo pa ništa, da bi na kraju dotaknuli ljubav.

Očekivana premijera: svibanj 2022.

**2.2.3.** Charles Perraualt / **MAČAK U ČIZMAMA**

Režija: Nina Kleflin

*Mačak u čizmama* poznata je priča o trećem sinu, ujedno najmlađem djetetu koji je tijekom dodjele nasljedstva dobio najlošiji dio ili skoro ništa, a to je bio mačak. Mačak za kojeg se vjerovalo da je beskoristan uopće nije bio takav. U bajci glavni lik Mačak predstavlja sve osobine najmlađeg sina kao što su inteligencija, hrabrost i domišljatost. Poruka priče je da se u životu treba uvijek osloniti na svoje sposobnosti i da je važno vjerovati u sebe te biti tvorac svoje sreće. Čovjek da bi uspio mora imati bistru glavu i hrabrost.

Očekivana premijera: listopad 2022.

**2.2.4.** OBNOVA

Karel Čapek / **POŠTARSKA BAJKA**

Režija: Franko Strmotić

Među brojnim Čapekovim bajkama za djecu odabrali smo ‘Poštarsku bajku’ koja se – u adaptaciji Franka Strmotića – iz Češke seli u Hrvatsku, a njezini junaci, primjerice Kolbaba, František i Marženka, postaju Poibaba, Vrane i Mare. Pustolovina počinje onog dana kada u poštu stiže pismo bez marke i bez adrese, a poštar Poibaba dobiva težak i nezahvalan zadatak da pismo ipak uruči onome kome je i namijenjeno. U svojoj potrazi Poibaba putuje diljem Hrvatske, a trag ga vodi sve do malog sela u zaleđu Dubrovnika, na krajnjem jugu zemlje… U predstavu je potrebno dodati nove suvremenije sadržaje koji se referiraju na današnje vrijeme kao i preinake u scenografskom te kostimografskom dijelu.

**2.2.5.** REPRIZNI NASLOVI

1. Jasen Boko / KAZALIŠNI SAT
2. Karel Čapek/ Franko Strmotić / POŠTARSKA BAJKA
3. Braća Grimm/Siniša Novković / IVICA I MARICA
4. August Šenoa/Siniša Novković / POSTOLAR I VRAG
5. Ivan Leo Lemo / CABARET „SPLIĆANI“
6. Ivana Brlić Mažuranić/ Belmondo Miliša, Bojan Brajčić / PRIČE IZ DAVNINE
7. Ivan Leo Lemo / CABARET SPLIĆANKE
8. Siniša Novković / OD ATOMA DO STANICE
9. Braća Grimm/Siniša Novković / CRVENKAPICA
10. Khalil Gibran/Belmondo Miliša / ISUS, SIN ČOVJEČJI
11. Anton Pavlovič Čehov/Ivan Plazibat / PSI, PARE, PIŠTOLJI

**2.3. GOSTOVANJA**

Gostovanja predstava Gradskog kazališta mladih ovise o pozivnim pismima kojima se iskazuje interes kao i izravnim pozivima drugih kazališnih kuća te organizacija za sudjelovanje u njihovim programima i repertoarnim planovima. Gostovanja na festivalima ovise o selekcijskom postupku određenog festivala na koje prijavljujemo naše naslove, a ovisno o tematici pojedinih festivala. Gostovanja su od iznimne važnosti s obzirom da na njima predstavljamo naš rad i doprinosimo kulturnim bogatstvima i razmjenama. Gradsko kazalište mladih gostuje i u inozemstvu njegujući prisutnost hrvatskog kazališnog stvaralaštva na materinjem jeziku i u zajednicama hrvatskog iseljeništva.

**2.4. PLAN TROŠKOVA PREMIJERNIH NASLOVA I OBNOVE NASLOVA**

Hans Christian Andersen / **CAREVO NOVO RUHO**

Režija: Belmondo Miliša

|  |  |
| --- | --- |
| **STAVKA** | **IZNOS U KN (bto)** |
| Autorski honorari (prilagodba, režija, dramatizacija, glazba, video, foto, dizajn promotivnih materijala, dizajn, likovnost) | 26.000,00 |
| Materijal (scena i kostim) | 5.000,00 |
| Tisak promotivnih materijala | 3.000,00 |
| **UKUPNO:** | **34.000,00** |

|  |  |
| --- | --- |
| **GRAD SPLIT:** | 14.000,00 |
| **MINISTARSTVO KULTURE:** | 5.000,00 |
| **VLASTITA SREDSTVA:** | 15.000,00 |
| **UKUPNO:** | **34.000,00** |

Valter Hugo Mãe / **APOKALIPSA RADNIKA**

Režija: Dino Mustafić

|  |  |
| --- | --- |
| **STAVKA** | **IZNOS U KN (bto)** |
| Autorski honorari (prilagodba, režija, dramatizacija, glazba, video, foto, dizajn promotivnih materijala, dizajn, likovnost) | 149.000,00 |
| Materijal (scena i kostim) | 25.000,00 |
| Tisak promotivnih materijala | 3.000,00 |
| Putni troškovi i smještaj gostiju: | 10.000,00 |
| **UKUPNO:** | **187.000,00** |

|  |  |
| --- | --- |
| **GRAD SPLIT:** | 80.000,00 |
| **MINISTARSTVO KULTURE:** | 25.000,00 |
| **VLASTITA SREDSTVA:** | 82.000,00 |
| **UKUPNO:** | **187.000,00** |

Charles Perraualt / **MAČAK U ČIZMAMA**

Režija: Nina Kleflin

|  |  |
| --- | --- |
| **STAVKA** | **IZNOS U KN (bto)** |
| Autorski honorari (prilagodba, režija, dramatizacija, glazba, video, foto, dizajn promotivnih materijala, dizajn, likovnost) | 96.000,00 |
| Materijal (scena i kostim) | 25.000,00 |
| Tisak promotivnih materijala | 3.000,00 |
| Putni troškovi i smještaj gostiju: | 10.000,00 |
| **UKUPNO:** | **134.000,00** |

|  |  |
| --- | --- |
| **GRAD SPLIT:** | 30.000,00 |
| **MINISTARSTVO KULTURE:** | 10.000,00 |
| **VLASTITA SREDSTVA:** | 94.000,00 |
| **UKUPNO:** | **134.000,00** |

**2.5. KADROVSKO STANJE I POTREBE**

Na dan izrade Prijedloga, Kazalište ima 23 zaposlenih i to:

* ravnatelj
* voditeljica zajedničkih službi
* urednica kazališnih izdanja
* tajnica kazališta
* voditeljica računovodstva
* administrativna tajnica – blagajnica
* 9 glumaca
* voditeljica prodaje
* voditelj tehnike
* majstor tona
* majstor rasvjete
* voditelj pozornice – scenski radnik
* scenski radnik
* garderobijerka
* spremačica – garderobijerka

Kadrovske potrebe GKM - a:

* Voditelj marketinga
* Glumac/ica (2)

U Kazalištu postoji potreba za osnaženjem profesionalnog ansambla, kako bi se na adekvatan način odgovorilo zahtjevima šarolikog repertoara. Za ispunjenje ovog cilja, potrebno je ansambl upotpuniti s najmanje dvoje glumaca.

Također, budući da Kazalište pokriva različite dobne skupine publike, za uspješnu prodaju predstava potrebno je zaposliti osobu koja bi sastavila strategiju marketinga, pratila i analizirala učinak marketinških radnji, a ponajviše onih čiji rezultat je vidljiv u sektoru prodaje.

**2.6. OBRAZLOŽENJE POVEĆANJA PLANA RASHODA**

 **Rashodi za zaposlene** planirani su za 23 radnika i to na način da su plaće procijenjene uz primjenu osnovice u iznosu od 5.133 kn te uvećane za minuli rad i koeficijent složenosti poslova za radni staž (2% za 20 – 29 god., 4% za 30 – 34 god. i 5% za 35 god. i više), a ostali rashodi za zaposlene (darovi za djecu, bon u naravi, nagrade, naknade za bolest, invalidnost i smrtni slučaj) sukladno ostvarenim materijalnim pravima po Kolektivnom ugovoru za zaposlene u ustanovama kulture Grada Splita.

 U odnosu na Upute za izradu Proračuna Grada Splita za razdoblje 2022. – 2024. godine, procijenjeni limit za Gradsko kazalište mladih Split u iznosu od 2.800.000 kn u idućoj godini za ove troškove, prekoračen je odnosno planiran je u većem iznosu za 307.800 kn te isti iznose ukupno 3.107.800 kn.

 Ovo povećanje proizlazi iz stečenih prava po Kolektivnom ugovoru.

 **Troškovi „hladnog pogona“** iz sredstava gradskog proračuna (naknada članovima Kazališnog vijeća i prijevoz na posao i s posla) planirani su u iznosu od 117.300, dok su Uputama procijenjeni na 104.640 kn, dakle veći su za 12.660 kn.

 **Ostali troškovi** (programski troškovi, režijski troškovi, materijal, usluge, naknade, članarine, sistematski pregledi) Uputama za izradu Proračuna Grada Splita za razdoblje 2022. – 2024. god. limitirani su za gradske izvore na iznos od 290.000 kn.

 Uzimajući u obzir obvezu realizacije tri premijere godišnje, realne mogućnosti ostvarenja vlastitih i namjenskih prihoda u pandemijskim uvjetima te plan sukcesivnog pokrića manjka prihoda, ostali troškovi iz Gradskog proračuna planirani su za 75.510 kn više u odnosu na financijski limit Grada i iznose 395.510 kn.

Ovdje treba naglasiti da nas u ostvarenju našeg programa Grad financira s iznosom od 150.000,00 kn, kojim iznosom smo stavljeni u kategoriju kazališta s najmanjim proračunskim izdvajanjem te koji nije dostatan za produkcijski propisani okvir od tri premijerna naslova. Spomenuti iznos nerijetko ne pokriva ni troškove jednog premijernog naslova.

 **Ukupni rashodi** po svim izvorima financiranja za razdoblje 2022. god. – 2024. god. planirani su prema naprijed navedenim kriterijima, a slijedeći postotak povećanja sukladan danim financijskim projekcijama za trogodišnje razdoblje.

 Ukupni rashodi su planirani u iznosu od 3.925.610 kn i to po izvorima kako slijedi:

* Izvor: Opći prihodi i primici (nadležni gradski proračun) 3.620.610 kn
* Izvor: Nenadležni proračun (sredstva Ministarstva kulture) 40.000 kn
* Izvor: Prihodi po posebnim propisima (ulaznice, dramska studija, 245.000 kn

 gostovanja sa predstavama)

* Izvor: Prihodi ostvareni obavljanjem poslova na tržištu (najam prostora) 20.000 kn

**3. CILJEVI PROVEDBE PROGRAMA RAZDOBLJU I POKAZATELJI USPJEŠNOSTI**

**1.**

|  |  |  |  |  |  |  |
| --- | --- | --- | --- | --- | --- | --- |
| **Cilj** | **Opis projekta** | **Program** | **Pokazatelj** | **Polazna vrijednost****2021.** | **Izvor** | **Plan** |
| **2022.** | **2023.** | **2024.** |
| Repertoarni kontinuitet | Premjerni i reprizni program Kazališta sastavljen od djela koja njeguju hrvatsku dramsku baštinu s posebnim naglaskom na djela o mladima i za mlade | Premijerni i reprizni program | Broj premijera i obnova | 3 | GKM | 4 | 4 | 4 |
| Ukupan broj naslova u godini | 14 | GKM | 15 | 15 | 15 |
| Ukupan broj izvedbi u godini\* | 150 | GKM | 155 | 165 | 180 |
| Ukupan broj gledatelja (Split i gostovanja)\* | 4700 | GKM | 6000 | 6500 | 7000 |

\* Sukladno Osnovnom programskom i financijskom okviru za rad Gradskog kazališta mladih za razdoblje od 2019. do 2022. Kazalište je u obvezi godišnje realizirati najmanje 180 izvedbi profesionalnog ansambla uz 80% popunjenost gledališta sa 155 mjesta (dakle 124 posjetitelja po izvedbi). U okvirima pandemije COVID-a 19 došlo je do znatnog smanjena broja izvedbi te broja posjetitelja, stoga je polazna vrijednost rezultat pridržavanja protuepidemijskih mjera dok su predviđanja za sljedeće godine rađena su u svjetlu očekivanog nastavka pandemije u minimalno sljedeće dvije godine. Za usporedbu, polazna vrijednost što se tiče broja gledatelja u godini 2019. je bila 19.208 gledatelja.

**2.**

|  |  |  |  |  |  |  |
| --- | --- | --- | --- | --- | --- | --- |
| **Cilj** | **Opis projekta** | **Program** | **Pokazatelj** | **Polazna vrijednost****2021.** | **Izvor** | **Plan** |
| **2022.** | **2023.** | **2024.** |
| Jačanje prisutnosti dramskih i plesnih vještina kod građanstva, s naglaskom na djecu i mlade | Omogućiti polaznicima izravan kontakt s profesionalnom vizijom kazališta kao mjesta susreta i vlastitog razvoja unutar dramske i plesne pojavnosti kroz satove dramskog i plesnog studija | Dječji dramski studio, Dramski studio za mlade i Plesni studio | Broj grupa | 4 | GKM | 4 | 4 | 4 |
| Ukupan broj polaznika | 220 | GKM | 240 | 250 | 260 |
| Broj završnih satova | 4\*\* | GKM | 8 | 8 | 8 |

\*\*Broj realiziranih završnih satova smanjen je za pola kao posljedica djelovanja u uvjetima pandemije

**3.**

|  |  |  |  |  |  |  |
| --- | --- | --- | --- | --- | --- | --- |
| **Cilj** | **Opis projekta** | **Program** | **Pokazatelj** | **Polazna vrijednost****2021.** | **Izvor** | **Plan** |
| **2022.** | **2023.** | **2024.** |
| Promicanje kazališne djelatnosti i hrvatske kulture u inozemstvu | Program međunarodne kulturne suradnje – igranje predstava iz produkcije Kazališta na hrvatskom jeziku u europskim kazalištima  | Gostovanje predstave | Broj gostovanja | 0\*\*\* | GKM | 2 | 2 | 2 |

\*\*\* Polazna vrijednost u 2021. godini rezultat je dogovorenih ali nerealiziranih gostovanja u Njemačkoj do čega je došlo uslijed ograničavajućih okolnosti uzrokovanih pandemijom COVID-a 19

**4. IZVJEŠTAJ O POSTIGNUTIM CILJEVIMA I REZULTATIMA**

 Polazeći od zadanih parametara programskog poslovanja vidljivo je da su u 2021. godini ispunjeni svi, planom predviđeni, programski ciljevi. Tri premijere: *Psi, pare, pištolji*, *Isus, Sin čovječji* i u pripremi *Prve dame*.

 S obzirom na pandemijske uvjete i propisane epidemiološke mjere te uz niz otegotnih okolnosti, a u maksimalnom angažmanu tehničkog i umjetničkog osoblja do kraja godine planiramo izvesti 150 izvedbi.

 Naša dramska studija radila su također u otežanim uvjetima i s prekidima zbog pandemije te nije bilo moguće izvesti sve završne satove kao izvedbene pokazatelje učinkovitosti dramske pedagogije. Od uobičajenih osam izvedbi, održane su četiri.

 Plesni studio pri GKM-u održao je dva završna sata kako je i planirano.

 U nepredvidivom i izazovnom radnom ozračju ostvarili smo i gostovanje na nacionalnom festivalu *Splitsko ljeto* odigravši predstavu *Psi, pare, pištolji*.

 Razmatrajući ukupnost zadanog okvira u epidemijskim uvjetima, GKM je više nego uspješno izvodio svoje programe, ali nažalost s ispodprosječnom posjećenošću zbog ograničenja broja gledatelja u ionako malom gledalištu.

**5.** **ZAKONSKE I DRUGE PODLOGE NA KOJIMA SE ZASNIVAJU PROGRAMI**

 1. Zakon o kazalištima (NN 71/06, 121/13, 26/14 i 98/19)

1. Zaključak o kriterijima za rad GKM-a, Klasa: 612-01/17-01/87 Urbroj: 2181/01-09-02/01-18-7 od 26.04.2020.
2. Izmjene i dopune Zaključka o kriterijima za rad GKM-a, Klasa: 612-01/17-01/53 Urbroj: 2181/01-09-02/01-18-12 od 19.06.2020.

Klasa: 612-03/21-01/230

Urbroj: 2181-110-01-00/1

Split, 30. prosinca 2021.

Predsjednik Kazališnog vijeća:

Siniša Novković